b'\n_START_ARTICLE_\nPriznanje (roman)\n_START_SECTION_\nZgodba\n_START_PARAGRAPH_\nLeta 1998 je Travis Boyette v Slonu (Teksas) ugrabil, posilil in umoril 19. let staro gimnazijsko navija\xc4\x8dico Nicole Yarber. Njeno truplo je zakopal v gozdovih pri mestu Joplin, Misuri. Policija ni za njo na\xc5\xa1la nikakr\xc5\xa1nih sledi in je zato priznanje izsilila iz \xc4\x8drnskega 19. letnika Dont\xc3\xa9ja Drumma, ki je bil \xc5\xbertvin prijatelj. Na sodi\xc5\xa1\xc4\x8du je proti njemu zaradi ljubosumnosti krivo pri\xc4\x8dal Joey Gamble, ki je izjavil, da je v \xc4\x8dasu Nicolinega izginotja videl Dont\xc3\xa9jev avto, ki se je vozil "sumljivo" po\xc4\x8dasi. Dont\xc3\xa9ja Drumma je dvanajst \xc4\x8dlanska bela porota obsodila na smrt, \xc4\x8deprav niso nikoli na\xc5\xa1li trupla, dokazi pa so bili sporni, la\xc5\xbeni ali pa izsiljeni. Njegov odvetnik, Robbie Flak, se je devet let trudil, da bi ga spravil iz zapora, vendar mu ni uspelo._NEWLINE_Nekaj dni pred njegovo usmrtitvijo pa se je pravi morilec, Travis Boyette, odlo\xc4\x8dil, da prizna svojo krivo in tako re\xc5\xa1i nedol\xc5\xbeno \xc5\xbeivljenje. Od\xc5\xa1el je do protestantskega pastorja v mestu Kansas, Keitha Schroederja in mu povedal, da ima tumor in umira. Preden umre pa bi rad re\xc5\xa1il nedol\xc5\xbeno \xc5\xbeivljenje. Pastor mu je verjel in skupaj sta od\xc5\xa1la prostu mestu Slone. Tam sta se sre\xc4\x8dala z Robbijem Flakom in njegovo ekipo. Le nekaj ur pred usmrtitvijo so vlo\xc5\xbeili Travisovo izjavo, da je on morilec, vendar jih ni nih\xc4\x8de poslu\xc5\xa1al. Prav tako so dobili izjavo Joeya Gambla, da je na sodi\xc5\xa1\xc4\x8du lagal, toda bili zgolj nekaj minut prepozni in zamudili rok za oddajo prito\xc5\xbeb. Tako je bil Dont\xc3\xa9 Drumm usmr\xc4\x8den z injekcijo._NEWLINE_Naslednji dan so se Robbijeva skupina, Keith ter Travis odpravili iskat truplo. Po ve\xc4\x8d urah jih je Boyette pripeljal do kraja kjer je pokopal Nicole. V kovinskem zaboju so bile kosti, njena obleka in dokumenti. S preiskavami so potrdili, da je to res Nicole, prav tako pa so na\xc5\xa1li Travisov DNK. Dont\xc3\xa9 Drumm je bil opro\xc5\xa1\xc4\x8den vseh obto\xc5\xbeb, dru\xc5\xbeina pa je dobila milijon dolarjev.'